钦定古今图书集成/明伦汇编/氏族典/第104卷 > 《廖用贤尚友录》 > 柴车
## 钦定古今图书集成/明伦汇编/氏族典/第104卷 > 《廖用贤尚友录》 > 柴车

按《明外史柴车传》：“车字叔舆，钱塘人。永乐二年，以举
人授兵部武选司主事，历员外郎。八年，帝北征，从尚
书方宾扈行，迁江西右参议。坐事左迁兵部职方司
郎中，出知岳州府，复入为职方郎中。宣德五年，擢兵
部右侍郎。大同屯田多豪占，命车往按，得田几二千
顷，还之军。久之，转左。英宗初，西鄙不靖，以车廉干，命”
协赞甘肃军务。调军给饟，悉得事宜。在边章疏十上，
同事多不悦，车持益坚。满考，进兵部尚书。正统五年
召还。寻请归省墓。明年还京，感疾卒。